open-index/open-wikipedia-markdown huggingface dataset:
Suruntuoja

__NOTOC__
**Suruntuoja** on suomalaisen black metal -yhtyeen Mustan kuun lapsien esikoisalbumi. Se julkaistiin vuonna 2002 levymerkillä Northern Sound Records.

Albumista julkaistaan uusintapainos 10. kesäkuuta 2022. Albumin on remasteroinut Teemu Liekkala. Albumi sisältää livetaltiointeja vuodelta 2016 sekä demoja albumin valmistelun ajoilta. CD-painos sisältää myös musiikkijournalisti Natalie Humphriesien toimittaman historiikin albumin tuotannon vaiheista. Albumi julkaistaan ensimmäistä kertaa myös digitaalisissa musiikkipalveluissa.

## Kappaleet
#
#
#
#
#
#
#
#

## Kokoonpano
* Pete Lehtinen – laulu, kitara, syntetisaattori, grafiikka & layout
* Pete Tamminen – laulu, kitara
* Kari Kinnunen – bassokitara
* Mikko Hautala – rummut

### Tuotanto
* Mika Haapasalo – äänittäjä, miksaaja
* Toni Haataja – grafiikka, layout, valokuvat

## Arvostelut
* Imperiumi: 7/10

## Lähteet

## Aiheesta muualla
* 
*
14 talvea

__NOTOC__
**14 Talvea – Mustan kuun lauluja 1993–2007** on suomalaisen black metal -yhtyeen Mustan kuun lapsien kokoelma-albumi. Se julkaistiin vuonna 2011 levymerkillä Roihu Records.

## Kappaleet
#
#
#
#
#
#
#
#
#
#
#
#
#
#

## Arvostelut
* Desibeli.net: 
* Imperiumi.net: 

## Lähteet

## Aiheesta muualla
* 
*
Rabbit Hole – takaisin elämään

**Rabbit Hole – takaisin elämään** (*Rabbit Hole*) on vuonna 2010 ensi-iltansa saanut John Cameron Mitchellin ohjaama draamaelokuva. Elokuva perustuu David Lindsay-Abairen näytelmään *Rabbit Hole* vuodelta 2005, joka kertoo pariskunnasta, joka yrittää toipua nuoren lapsensa kuolemasta. Pääosissa ovat Nicole Kidman ja Aaron Eckhart. Elokuvan ensi-ilta oli Toronton elokuvajuhlilla 2010.

Kriitikot ylistivät Kidmanin roolisuoritusta ja hän saikin Oscar, Golden Globe ja SAG-ehdokkuudet parhaasta naispääosasta.

## Näyttelijät

## Aiheesta muualla
*
Oblivion (Ceremonial Embracen albumi)

**Oblivion** on suomalaisen metalliyhtyeen Ceremonial Embracen ensimmäinen sekä viimeiseksi jäänyt studioalbumi. Se julkaistiin vuonna 2001 levymerkillä Displeased Records.

## Kappaleet
#
#
#
#
#
#
#
#

## Kokoonpano
* Jani Huotari – laulu
* Jani Häkli – bassokitara, kitara
* Heikki Kähkönen – kitara
* Olli Kokkonen – rummut
* Jari Määttä – kosketinsoitin

### Muut tekijät
* Janne Heikkinen – grafiikka
* Juha Matinheikki – tuottaja, äänittäjä, miksaaja, masteroija
* Janne Ahtonen – valokuva

## Aiheesta muualla
* 
*
When All the Laughter Has Gone

**When All the Laughter Has Gone** on suomalaisen metalliyhtyeen Dolorianin esikoisalbumi. Se julkaistiin vuonna 1999 levymerkillä Wounded Love Records.

## Kappaleet
#
#
#
#
#
#
#

## Kokoonpano
* Anti Ittna Haapapuro – laulu, kitara
* Ari Kukkohovi – rummut, kitara, bassokitara
* Jussi Ontero – kosketinsoitin

## Aiheesta muualla
* 
*
Grace of Monaco

**Grace of Monaco** on vuonna 2014 ensi-iltansa saanut Olivier Dahanin ohjaama kuvitteellinen elämäkertaelokuva Monacon ruhtinattaresta Gracesta. Sen on käsikirjoittanut Arash Amel, ja sen ovat tuottaneet Amel, Uday Chopra ja Pierre-Ange Le Pogam. Grace Kellyä elokuvassa näyttelee Oscar-palkittu Nicole Kidman.

Elokuva sai ensi-iltansa 14. toukokuuta 2014 avatessaan Cannesin elokuvajuhlat 2014.

## Juoni
*Grace of Monaco* keskittyy kuvitteellisesti kuvaamaan yhden vuoden ajalta entisen Hollywood näyttelijän Grace Kellyn identiteetti- ja avioliittokriisiin 1960-luvulla Monacon ruhtinattarena, puolisonsa Rainier III rinnalla. Elokuvassa käsitellään ruhtinatar Gracen mahdollista paluuta Hollywoodiin näyttelemään pääosaa Alfred Hitchcockin ohjaamassa elokuvassa *[[Marnie – vaarallisella tiellä|Marnie]]*.

Rinnalla kulkee Monacon ja Ranskan välinen poliittinen kriisi vuosina 1962–1963. Elokuvassa on kuuluisia henkilöitä kuten Aristoteles Onassis, Maria Callas ja Charles de Gaulle.

## Näyttelijät

## Vastaanotto

Tammikuussa 2013, yli vuosi ennen elokuvan ensi-iltaa, ruhtinatar Gracen lapset Monacon ruhtinas Albert II, prinsessa Caroline ja prinsessa Stephanie, antoivat yhteisen lausunnon, jossa he ilmoittivat, ettei heillä ole mitään tekemistä elokuvan tuotannon kanssa. Perhe lisäsi, että elokuva sisältää merkittäviä historiallisia epätarkkuuksia, antaa "tarpeettomasti ihannoidun ja historiallisesti epätarkan kuvan" ja että ohjaaja Olivdunr Dahan jätti huomiotta heidän pyyntönsä muutoksista. Käsikirjoitus oli etukäteen jätetty luettavaksi prinsessa Carolinelle.

Ohjaaja Olivier Dahan vastasi kuninkaalliseen lehdistötiedotteeseen 19. tammikuuta 2013 toteamalla: "En ole journalisti tai historioitsija. Olen taiteilija. En ole tehnyt elämäkertaelokuvaa. Vihaan elämäkertaelokuvia yleensä. Olen tehnyt, kaikessa subjektiivisuudessaan, inhimillisen muotokuvan modernista naisesta, joka haluaa sovittaa yhteen perheensä, aviomiehensä ja uransa. Mutta joka luopuu urastaan ​​ja keksii uuden roolin. Ja se tulee olemaan tuskallista." Hän totesi myös: "Ymmärrän heidän näkökulmansa. Loppujen lopuksi kyseessä on heidän äitinsä. En halua provosoida ketään. Haluan vain sanoa, että tämä on elokuvaa."

Cannesin elokuvajuhlilla vuonna 2014 kriitikot lyttäsivät elokuvan täysin. The Guardianin Peter Bradshaw kutsui sitä niin puisevaksi, että se on jo paloturvallisuusriski. The Hollywood Reporterin arvostelussa Shrek-elokuvia sanottiin syvällisemmiksi kuin tämä elottomien julkkisvahanukkejen paraati.  

Arash Amelin käsikirjoitusta ja Olivier Dahanin ohjausta on kritisoitu laajasti, ja esimerkiksi The Telegraphin Robbie Collin kirjoitti käsikirjoituksen olevan läpikotaisin kauhea. 

Variety-lehden Scott Foundas kritisoi Nicole Kidmanin näyttelijäsuoritusta toteamalla, että "näyttelijä ei ole ollenkaan yhteydessä esittämäänsä hahmoon vaan esittää lähinnä ilotonta  "eksynyt pieni tyttö" -poseerausta ja myöhemmin jäykkäleukaista pantomiimia".

## Lähteet

## Aiheesta muualla
*
Emilio Trivini

**Emilio Trivini** (4. huhtikuuta 1938 Dongo – 27. elokuuta 2022) oli italialainen soutaja. Hän kilpaili vuoden 1964 kesäolympialaisissa Tokiossa ja oli siellä mukana saamassa hopeaa perämiehellisessä nelikossa. Hän osallistui myös vuoden 1968 kesäolympialaisiin Méxicossa ja sijoittui siellä joukkueineen neljänneksi perämiehellisessä nelikossa.

## Lähteet
Arvi Nuormaa

**Arvi Severi Nuormaa** (sukunimi vuoteen 1905 *Nyman*; 31. lokakuuta 1895 Hämeenlinna - 25. helmikuuta 1956 Turku) oli suomalainen toimittaja ja kirjallisuuden suomentaja.

Arvi Nuormaan vanhemmat olivat runoilija, sanoittaja, toimittaja ja kansansivistäjä Severi Nuormaa ja Hilja Wendell. Hänen nuorempi sisarensa Sirkka Ruotsalainen oli Aku Ankka -lehden sekä Valittujen palojen ensimmäinen päätoimittaja.

## Suomennoksia
* Anatole France : *Pierre Nozière*. Otava 1925
* Guy de Maupassant : *Kaunis ystävä*. Kansanvalta, Helsinki 1926 
* Guy de Maupassant : *Maalaispiika ja perhetyttö* : novelleja ; suom. Arvi Nuormaa ja Toivo S. Järvinen. Kansanvalta, Helsinki 1928, Tammi 1945
* Herman Melville : *Valkoinen valas*. Kansanvalta, Helsinki 1928
* Honoré de Balzac : *Anteeksi annettava synti : hullunkurisia tarinoita*. Kustannusosakeyhtiö Kansanvalta, Helsinki 1932
* Roger Martin du Gard : *Thibault'n suku 1-4*. 2. painos otava 1939, 3. painos 1964
* Kristina Lindstrand : *Malmin mahti* : romaani ; suom. K. Mäntylä ja A. Nuormaa. Aura, Turku 1943
* François Mauriac : *Pyhä suudelma* : romaani. Aura, Turku 1943, 3. painos WSOY 1952, 4. painos 1967 (alkuteos *Le baiser au lépreux*)
* Vilhelm Moberg : *Ratsasta tänä yönä! : romaani Värendistä vuodelta 1650*. Aura, Turku 1943, 4. painos 1944 (alkuteos *Rid i natt!*)
* Guy de Maupassant : *Bel-Ami (Kaunis ystävä)*. Tammi 1944, 4. tarkistettu painos 1945, 5. painos 1955, 6. painos 1980, 7. painos 1987
* Sverre Holmsen : *Etelämeren tuuli*. Aura, Turku 1944 (alkuteos *Polynesisk passad*)
* Frank Heller : *Gladiaattorien lähtömarssi : muistiinpanoja Italiasta 1939-43*. Helsingin uusi kirjapaino, Helsinki 1944
* Thit Jensen : *Jörgen Lykke - Jumalan uhmaaja. 1*. Suomen kirja, Helsinki 1944
* Josef Kjellgren : *Viimeinen myrsky* : romaani. Aura, Turku 1944 (alkuteos *Smaragden*)
* Vilhelm Moberg : *Sotilas, joka vihasi kivääriä : eräs menneisyyden ihminen elämänolojensa valossa tutkittuna ja kuultuna* : romaani. Aura, Turku 1945 (alkuteos *Soldat med brutet gevär*)
* Guy de Maupassant : *Mont-Oriolin kylpylä*. Tammi 1946
* Inga Brogren : *Matkalla maisteriksi* : romaani. Aura, Turku 1947 (alkuteos *Approbatur*)
* Anya Seton : *Miranda linnanrouvana* : romaani ; suom. Arvi Nuormaa ja Vieno Ekman. Aura, Turku 1947 (alkuteos *Dragonwyck*)
* Vilhelm Moberg : *Morsianten lähde : legenda pysyvästi asuvista*. Aura, Turku 1947 (alkuteos *Brudarnas källa*)
* Guy de Maupassant : *Ihmissydän* : romaani. 2. painos Otava 1949, 4. painos 1966, erikoispainos Ex libris, Helsinki 1968, 4. lisäpainos 1971

## Lähteet
*
Happy Wheels

**Happy Wheels** on räsynukkefysiikkaan perustuva selainpeli, jonka on kehittänyt ja luonut Jim Bonacci vuonna 2010. Peli sisältää useita pelattavia hahmoja, jotka käyttävät erilaisia ajoneuvoja läpäistäkseen pelin tasoja. Peli on tunnettu graafisesta väkivallastaan ja pelaajien luomasta sisällöstä. Pelin hahmoilta voi irrota raajoja huomattavan korkeissa pudotuksissa ja piikkiansoissa.

## Pelaaminen
Pelaajan tulee selvitä valitsemansa kentän maaliin kuolematta. Pelattavilla hahmoilla voi mm. hyppiä ja lentää tietyn matkan. Hahmo voi myös irrottautua kulkupelistään ja esim. tarrautua objekteihin. Pelaaja voi ohjata myös mahdollista kyytiläistä. Hahmo voi menettää monta raajaansa ja selvitä elossa, mutta pään tai alaruumiin irtoaminen johtaa väistämättä kuolemaan. Alaruumiin irtoamisen jälkeen pelaaja elää muutamia sekunteja. Pelin kamera seuraa jatkuvasti pelaajan hahmon sydäntä.

Pelissä on tuhansia kenttiä, joista suurin osa on pelaajien luomia.

## Hahmot

***Pyörätuolityyppi** on vanha, parrakas mies pyörätuolissa. Pyörätuoliin on asennettu turbomoottori, jonka avulla voi lentää. 
***Segwaytyyppi** on segwayllä hyppivä mies.
***Vastuuton isä** on lapsensa kanssa pyöräilevä mies. 
***Vakioasiakas** on ylipainoinen nainen täyden ostoskärryn kanssa. Ostoskärryllä voi hyppiä.
***Mopopariskunta** ovat mies ja nainen moottoripyörän kyydissä. Kulkupelissä on turbomoottori.
***Ruohonleikkaajamies** on vanha mies ruohonleikkurin kyydissä. Ruohonleikkuri tuhoaa lähes kaiken, mikä jää sen alle.
***Tutkimusmatkailijamies** on Indiana Jonesia muistuttava mies. Matkustaa vaunulla.
***Joulupukki** on reellä kulkeva hahmo. Tällä on mukanaan kaksi tonttua, jotka kuljettavat rekeä. Hahmolla voi lentää lyhyen matkaa.
***Hyppykeppimies** on hyppykepillä kulkeva hahmo. 
***Vastuuton äiti** on kahden lapsensa kanssa kulkeva pyöräilijä.
***Helikopterimies** on helikopterilla kulkeva mies.

## Lähteet
*Creators: Severed Limbs and Slam-Dunked Toddlers: An Interview With The Creator of "Happy Wheels"  
### Viitteet
Kaikki suutelivat morsianta

**Kaikki suutelivat morsianta** () on Alexander Hallin ohjaama yhdysvaltalainen romanttinen komediaelokuva vuodelta 1942. Elokuvan pääosissa ovat Joan Crawford ja Melvyn Douglas. Columbia Pictures toimi elokuvan tuotantoyhtiönä ja jakelijana. *Kaikki suutelivat morsianta* kertoo autokuljetusfirman johtajasta, joka rakastuu.

P.J. Wolfson laati käsikirjoituksen Gina Kausin ja Andrew Soltin tarinan pohjalta. Tarinan sovittajina toimivat Andrew Solt ja Henry Altimus. Edward Kaufman toimi elokuvan tuottajana. Elokuvan tuotanto oli alkanut 23. helmikuuta 1942 ja päättynyt 16. huhtikuuta 1942. Elokuvaa kuvattiin nimellä *He Kissed the Bride*. *Kaikki suutelivat morsianta* sai ensi-iltansa Yhdysvalloissa 11. kesäkuuta vuonna 1942. Uusintaensi-ilta oli 14. heinäkuuta vuonna 1955. Suomessa elokuva julkaistiin 28. helmikuuta vuonna 1943.

Joan Crawford korvasi Carole Lombardin Margaret Drewin roolissa. Lombard oli alun perin palkattu Margaret Drewin rooliin, mutta juuri ennen kuvauksia Lombard kuoli äkillisesti lento-onnettomuudessa tammikuussa 1942. Tämän jälkeen Crawfordia lainattiin Metro-Goldwyn-Mayerilta. Kun *Kaikki suutelivat morsianta* valmistui, Crawford lahjoitti koko hänen palkkansa Punaiselle Ristille.

## Näyttelijät

## Lähteet

## Aiheesta muualla
* 
* 
*
Jiří Lundák

**Jiří Lundák** (s. 31. elokuuta 1939 Praha) on Tšekkoslovakiaa edustanut entinen soutaja. Hän oli mukana saamassa kahdeksikossa pronssia sekä vuoden 1960 kesäolympialaisissa Roomassa että vuoden 1964 kesäolympialaisissa Tokiossa.

## Lähteet
Sandy Nelson

**Sandy Nelson** (s. **Sander L. Nelson**, 1. joulukuuta 1938 Santa Monica, Kalifornia, Yhdysvallat – 14. helmikuuta 2022) oli yhdysvaltalainen rumpali. Nelson, yksi tunnetuimmista 1960-luvun alun rockrumpaleista, teki sooloinstrumentaaleja sekä toimi sessiorumpalina monilla hiteillä ja albumeilla. Hänen ensilevytyksensä oli kappale nimeltä ”Geronimo” yhdysvaltalaisen The Renegades -yhtyeen kanssa. Vaikka se floppasi, se oli keskilännessä joissain paikoin melko suosittu. 

Nelsonin tunnetuin levytys on ”Teen Beat” vuodelta 1959, mutta Nelson soitti useissa surfyhtyeissä vuoteen 1963 saakka, jolloin hän joutui moottoripyöräonnettomuuteen. Nelsonin jalka murskaantui ja se jouduttiin amputoimaan, mutta Nelson sai uuden jalan ja pystyy soittamaan edelleen rumpuja. 

## Lähteet
*http://www.allmusic.com/artist/sandy-nelson-mn0000296209
Kohtaaminen (vuoden 1941 elokuva)

**Kohtaaminen** () on vuonna 1941 ensi-iltansa saanut Robert Z. Leonardin ohjaama ja tuottama yhdysvaltalainen romanttinen komediaelokuva, jonka pääosissa ovat Joan Crawford, Robert Taylor ja Greer Garson. *Kohtaaminen* kertoo kirjailijasta, joka rakastuu kustantajaansa. Metro-Goldwyn-Mayer toimi elokuvan tuotantoyhtiönä ja jakelijana.

## Näyttelijät

## Tuotanto
*Kohtaamisen* tuotanto alkoi 25. kesäkuuta ja päättyi 11. elokuuta 1941. Elokuva kuvattiin MGM:n studioilla Kalifornian Culver Cityssä.

*Kohtaamisen* käsikirjoituksen laativat S. K. Lauren ja Anita Loos Rachel Crothersin *When Ladies Meet* -näytelmän (1932) pohjalta. Orville O. Dull tuotti elokuvan Leonardin kanssa. Bronisław Kaper sävelsi elokuvaan musiikin.

*Kohtaaminen* on uudelleenfilmatisointi vuoden 1933 elokuvasta *[[When Ladies Meet]]*, jonka pääosissa ovat Ann Harding, Myrna Loy, Robert Montgomery ja Frank Morgan Garsonin, Crawfordin, Taylorin ja Marshallin rooleissa.

Alkuperäinen näytelmä avattiin Royale Theatressa New Yorkin Broadwaylla 6. lokakuuta 1932. Näytelmää esitettiin 173:n näytöksen ajan, jolloin se suljettiin 4. maaliskuuta 1933.

## Julkaisu ja vastaanotto
*Kohtaaminen* sai ensi-iltansa Yhdysvalloissa 29. elokuuta 1941. Suomessa elokuvan ensi-ilta oli 12. joulukuuta 1943. Cedric Gibbons, Randall Duell ja Edwin B. Willis saivat Oscar-ehdokkuuden parhaasta lavastuksesta (mustavalkoinen) vuonna 1942.

*Kohtaaminen* julkaistiin DVD:lle 23. maaliskuuta 2009.

## Lähteet

## Aiheesta muualla
* 
* 
*
Kekokana

**Kekokana** (*Alectura lathami*) on isojalkakanojen heimoon kuuluva kanalintu. Se on sukunsa ainoa laji.

## Levinneisyys
Kekokanoja elää Australian koillis- ja itäosissa. Laji on luokiteltu elinvoimaiseksi, mutta kanta on pienentynyt elinympäristöjen häviämisen ja pirstoutumisen vuoksi.

## Lähteet
Yhdet häät ja kolme anoppia

**Yhdet häät ja kolme anoppia** *(The Big Wedding)* on vuonna 2013 ensi-iltansa saanut yhdysvaltalainen komediaelokuva, jonka on ohjannut ja käsikirjoittanut Justin Zackham. Se on yhdysvaltalainen versio ranskalaisesta elokuvasta *Mon frère se marie*. Elokuvan pääosissa ovat Robert De Niro, Katherine Heigl, Diane Keaton, Amanda Seyfried, Topher Grace, Ben Barnes, Susan Sarandon ja Robin Williams. 

Elokuva sai ensi-iltansa Yhdysvalloissa 26. huhtikuuta 2013 ja Suomessa 7. kesäkuuta 2013.

## Juoni
Omintakeinen uusperhe valmistautuu kuopuksen, Kolumbiasta adoptoidun Alejandron häihin. Ongelmia on tiedossa, kun alkoholisoituneen taiteilijaisän (De Niro) nykyisen elämänkumppanin (Sarandon) lisäksi häihin saapuu ex-vaimo (Keaton) ja Alejandron biologinen äiti, harras katolinen jolle ei saa kertoa että ottovanhemmat ovat eronneet.

## Näyttelijät

## Arvioita
*Turun Sanomien* Päivi Valotien mielestä nimekkäiden Hollywood-tähtien ensemble-komedia tarjoaa niin paljon puhetta ja tavallista väljempiä ajatusmalleja rakkaudesta, että yhteys ranskalaiselokuvaan tulee ilmeiseksi. Häihinsä valmistautuva nuoripari on sivuosassa ja toimii vain katalysaattorina ikääntyneempien hahmojen kokemille tapahtumille. Komedia ei Valotiestä kuitenkaan lähde lentoon kuin muutamassa kohtauksessa, vaan jää vaisulta maistuvaksi irtosketsien kokoelmaksi.

## Lähteet

## Aiheesta muualla
* Virallinen sivusto 
* 
* häät ja kolme anoppia'' Box Office Majossa 
* ''Yhdet häät ja kolme anoppia'' Rotten Tomatoesissa 
* ''Yhdet häät ja kolme anoppia'' Metacriticissä
Caliban (kuu)

**Caliban** (aiempi nimitys **S/1997 U 1**) on yksi Uranuksen kuista. Sen löysivät B. Gladman, P. Nicholson, J. A. Burns ja J. Kavelaars 6. syyskuuta 1997, ja se nimettiin William Shakespearen *[[Myrsky (näytelmä)|Myrsky]]*-näytelmän hahmon mukaan.

Caliban kiertää Uranusta erittäin kaukana, ja sen kiertorata on melko eksentrinen ja inklinoitunut. Tämän perusteella on todennäköistä, että Caliban on ollut itsenäinen Auringon kiertolainen, jonka Uranus myöhemmin kaappasi.

## Lähteet
*
Louhi (Kerimäki)

**Louhi** (aiemmin *Ruokojärvi*) on kylä entisen Kerimäen kunnan alueella, nykyisin Savonlinnan kaupungissa, noin 20 kilometriä kaupungin keskustasta koilliseen. Kylässä on noin 600 asukasta. Kyläkeskus on asemakaavoitettu ja kuuluu kunnallisen vesihuoltoyhtiön vesijohto- ja viemäriverkoston piiriin. Kerimäen vedenottamo sijaitsee kylän eteläosassa Keplakon alueella. Louhella sijaitseva Nordkalk Oy:n kalkkikaivos ja -tehdas on rakennettu 1940-luvulla (Ruskealan Marmori Oy). Kaivoksen ja tehtaan toiminta loppui kesäkuussa 2019.

## Palveluita
Kyläkeskuksessa on 1,7 kilometrin mittainen kuntorata/hiihtolatu. Muita liikuntapaikkoja ovat jääkiekkokaukalo, urheilukenttä ja uimarannat Löksällä ja Keplakolla. Kylällä toimii urheiluseura Louhen Lukko. Kyläkauppana toimi kesäisin Annen valinta. Muita palveluja on muun muassa parturi Kikka. Louhen koulu lakkautettiin vuonna 2024. Lukuvuonna 2014–2015 koulussa oli 38 perusopetuksen oppilasta sekä esioppilaita, lakkautushetkellä perusopetuksen oppilaita oli alle 25.

## Lähteet
Viimeinen pari ulos

**Viimeinen pari ulos** () on Richard Thorpen ohjaama yhdysvaltalainen dramaattinen jännityselokuva vuodelta 1943. Vakoiludraaman pääosissa ovat Joan Crawford ja Fred MacMurray, jotka näyttelevät vastanaineita, jotka vakoilevat natseja Secret Intelligence Servicelle heidän häämatkansa aikana. Sivuosassa on muun muassa Basil Rathbone saksalaisena, joka tapasi vastanaineet Oxfordissa.

*Viimeinen pari ulos* perustuu Helen MacInnesin romaaniin *Above Suspicion* (1941), jonka pohjalta Keith Winter, Melville Baker ja Patricia Coleman laativat käsikirjoituksen. Elokuvan tuottivat Leon Gordon ja Victor Saville. *Viimeinen pari ulos* on Joan Crawfordin viimeinen elokuva Metro-Goldwyn-Mayerille ennen siirtymistään Warner Brothersille.

## Näyttelijät

## Tuotanto
*Viimeinen pari ulos* -elokuvan tuotanto alkoi 10. marraskuuta 1942. Elokuvaa kuvattiin tuotantoyhtiö Metro-Goldwyn-Mayerin studioilla Kalifornian Culver Cityssä, Bishopissa ja Mount Wilsonilla. Elokuva saatiin valmiiksi 3. helmikuuta 1943.

*Viimeinen pari ulos* jäi Conrad Veidtin viimeiseksi elokuvaksi kuoltuaan vain 50-vuotiaana huhtikuussa 1943 ennen elokuvan ensi-iltaa.

Joan Crawford sanoi aina, että hän olisi toivonut Alfred Hitchcockin ohjaavan *Viimeinen pari ulos* -elokuvan. Elokuva sisältää kuitenkin monia hitchcockimaisia piirteitä.

## Julkaisu ja vastaanotto
*Viimeinen pari ulos* sai ensi-iltansa Yhdysvalloissa 1. toukokuuta vuonna 1943. New Yorkin ensi-ilta oli 5. elokuuta. Suomessa elokuva sai ensi-illan 9. syyskuuta vuonna 1945. Metro-Goldwyn-Mayer toimi myös elokuvan jakelijana.

*[[Variety]]* kirjoitti "MacMurray ja neiti Crawford molemmat hoitavat hyvin heidän roolinsa käsikirjoituksen haitoista huolimatta." T. S. *[[New York Times]]issa* kommentoi, että "Joan Crawford on erittäin vakuuttava sankaritar."

*Viimeinen pari ulos* julkaistiin DVD:lle 6. huhtikuuta vuonna 2010.

## Lähteet

## Aiheesta muualla
* 
* 
*
Perhe – August: Osage County

**Perhe – August: Osage County** on vuonna 2013 ensi-iltansa saanut mustan komedian elokuva, joka perustuu Tracy Lettsin samannimiseen näytelmään vuodelta 2007. Sen on ohjannut John Wells ja tuottanut George Clooney, Jean Doumanian, Grant Heslov, Steve Traxler ja Harvey Weinstein. Elokuvan pääosissa ovat Meryl Streep ja Julia Roberts. 

Elokuva sai ensi-iltansa Yhdysvalloissa 25. joulukuuta 2013. Suomessa ensi-ilta oli 28. helmikuuta 2014.

*Perhe – August: Osage County* sai kaksi Oscar-ehdokkuutta parhaasta naispääosasta (Meryl Streep) ja naissivuosasta (Julia Roberts). Streep ja Roberts saivat myös Golden Globe- ja SAG-ehdokkuudet.

## Näyttelijät

## Vastaanotto
### Arvostelut
Rotten Tomatoes -sivuston mukaan kriitikoiden arvosteluista 64% oli positiivisia perustuen 138 arvosteluun.

### Palkinnot ja ehdokkuudet

## Lähteet

## Aiheesta muualla
* 
* ''Perhe – August: Osage County'' Box Office Mojossa 
* ''Perhe – August: Osage County'' Rotten Tomatoesissa 
* ''Perhe – August: Osage County'' Metacriticissä
Syytä itseäsi!

**Syytä itseäsi!** () on Nick Grinden ohjaama yhdysvaltalainen draamaelokuva vuodelta 1931. Draaman pääosissa ovat Joan Crawford, Pauline Frederick ja Neil Hamilton. *Syytä itseäsi!* perustuu Mildred Cramin tarinaan *Girl's Together*, jonka pohjalta Frank Butler ja Sylvia Thalberg laativat käsikirjoituksen.

*Syytä itseäsi!* -elokuvan tuotanto oli alkanut maaliskuussa 1931 ja päättynyt huhtikuussa 1931. Elokuvan työnimenä oli *Girls Together*. Diane "Di" Wintersin roolissa alun perin ollut Marjorie Rambeau sairastui elokuvan tuotannon aikana ja hänet korvasi Pauline Frederick.

*Syytä itseäsi!* sai ensi-iltansa Yhdysvalloissa 29. elokuuta vuonna 1931 ja Suomessa 17. huhtikuuta vuonna 1932. Elokuva oli taloudellinen menestys; *Syytä itseäsi!* tuotti 891 000 dollaria. Metro-Goldwyn-Mayer toimi elokuvan tuotantoyhtiönä ja jakelijana. *Syytä itseäsi!* julkaistiin DVD:lle 6. huhtikuuta vuonna 2010.

## Näyttelijät

## Lähteet

## Aiheesta muualla
* 
* 
*
Nicholas Nicklebyn elämä ja seikkailut (vuoden 2002 elokuva)

**Nicholas Nicklebyn elämä ja seikkailut** *(Nicholas Nickleby)* on vuonna 2002 ensi-iltansa saanut, Douglas McGrathin ohjaama ja käsikirjoittama draamaelokuva. Elokuva perustuu Charles Dickensin samannimiseen romaaniin. Elokuvan pääosissa ovat Charlie Hunnam, Nathan Lane, Jim Broadbent, Christopher Plummer, Jamie Bell, Anne Hathaway, Alan Cumming ja Timothy Spall. Elokuva sai ensi-iltansa Yhdysvalloissa 27. joulukuuta 2002.

Elokuva oli ehdolla parhaan musikaali- tai komediaelokuvan Golden Globen voittajaksi.

## Näyttelijät

## Aiheesta muualla
*
Giovanni Zucchi

**Giovanni Zucchi** (14. elokuuta 1931 Mandello del Lario – 19. tammikuuta 2021) oli italialainen soutaja. Hän oli vuoden 1960 kesäolympialaisissa Roomassa mukana saamassa pronssia perämiehellisessä nelikossa. Perämiehettömässä nelikossa hän sijoittui joukkueineen vuoden 1956 kesäolympialaisissa Melbournessa neljänneksi ja kesäolympialaisissa 1964 Tokiossa viidenneksi.

## Lähteet
Adolf Neovius

**Adolf Alarik Neovius** (20. kesäkuuta 1858 Uusikaupunki– 16. marraskuuta 1913 Helsinki) oli suomalainen historioitsija ja pappi. Hän oli vuodesta 1902 Lohjan kirkkoherra.

Neoviuksen ansiosta inkeriläinen runonlaulaja Larin Paraske tuli tunnetuksi.

## Julkaisuja
* *Ur Finlands historia; publikationer ur de Alopaeiska pappren* 3 osaa, 1890–1895, perustuen Magnus Alopaeuksen tutkimuksiin
* *Anteckningar rörande Borgå stads och sockens historia* I, 1897
* *Suomen evankelis-lutherilaisen kirkon matrikkeli* 1898, lisävihko 1908
* *Akter och undersökningar rörande Finlands historia intill år 1401*, Historiallinen arkisto 1912

## Lähteet
* Toim. Heikinheimo, Ilmari: *Suomen elämäkerrasto*, Wsoy, Porvoo, 1955

### Viitteet
Paid

**Paid** on Sam Woodin ohjaama ja tuottama yhdysvaltalainen draamaelokuva vuodelta 1930. Draaman pääosissa ovat Joan Crawford, Robert Armstrong ja Kent Douglass. *Paid* kertoo aiheettomasti syytetystä entisestä vangista (Crawford), joka kostaa niille, jotka lähettivät hänet vankilaan.

*Paidin* sovittivat Lucien Hubbard ja Charles MacArthur Bayard Veillerin näytelmän *Within the Law* (1912) pohjalta. *Paid* on neljäs näytelmän elokuvaversio. Alkuperäinen näytelmä avattiin New Yorkissa 11. syyskuuta vuonna 1912. *Paidin* pääosassa oli alun perin Norma Shearer, mutta hän joutui vetäytymään pois projektista raskauden takia.

*Paid* sai ensi-iltansa Yhdysvalloissa 30. joulukuuta vuonna 1930. *Paid* oli sekä taloudellinen että kriittinen menestys. Elokuva tuotti 1,2 miljoonaa dollaria 385 000 dollarin budjetista. Pelkästään Yhdysvalloissa elokuva tienasi 920 000 dollaria. *Paid* oli vuoteen 1930 mennessä Crawfordin menestynein elokuva. Tällöin Crawford vakiinnutti itsensä MGM:n taloudellisesti suosituimmista tähdistä.

*Paid* sai kiitettävän vastaanoton kriitikoilta. *[[Photoplay]]* kommentoi, että "tarina on kiehtova ja Joan on yksinkertaisesti loistava!" *[[The New York Times]]* totesi, että "neiti Crawford ja neiti Prevost ovat erittäin hyviä rooleissaan". *Paid* julkaistiin DVD:lle 6. huhtikuuta vuonna 2010.

## Näyttelijät

## Lähteet

## Aiheesta muualla
* 
* 
*
Brändilähettiläs

**Brändilähettiläs** tarkoittaa markkinointialalla ihmistä, joka työskentelee yrityksessä, edustaa organisaatiota tai brändiä. Brändilähettiläs kuvastaa yrityksen imagoa, näkyvyyttä, arvoa, tavoitteita sekä aatteita. Käytännön tasolla brändilähettiläs esimerkiksi kommunikoi kevyesti asiakasrajapintojen kanssa ja välittää käytännön tasolla olevaa viestiä siitä, millainen yritys on.

## Lähteet
Frithiof Neovius

**Frithiof Neovius** (12. elokuuta 1830 Sortavala – 27. maaliskuuta 1895 Helsinki) oli suomalainen kadettikoulun johtaja ja valtiopäivämies, sotilasarvoltaan kenraaliluutnantti (1885).

Neoviuksen vanhemmat olivat Sortavalan kirkkoherra Johan Adolf Neovius ja tämän toinen puoliso Gustava Maria Charlotta Burgman. Hänen puolisonsa oli vuodesta 1854 Anna Natalie Geschwend. Frithiof Neoviuksen veli oli matemaatikko Edvard Engelbert Neovius. 

Hän kävi Haminan kadettikoulun sekä Pietarin sota-akatemian 1849–1851. Hän toimi matematiikan ym. aineiden opettajana useissa Venäjän upseerikouluissa, hänet nimitettiin upseerikoulujen luokkatarkastajaksi 1863.  Neovius ylennettiin everstiksi v. 1866. Hänet nimitettiin 1871 Suomen kadettikoulun vt. johtajaksi ja ylennettiin kenraalimajuriksi ja vakinaistettiin Suomen kadettikoulun johtajaksi 1875. Hän ansioitui 14-vuotisen uransa aikana erityisesti kadettikoulun pedagogian kehittäjänä. Hän oli merkittävä myös Haminan sivistyselämän kannalta. Hän oli mukana perustamassa 1873 täysihoitolamuotoista tyttökoulua kannattanutta osakeyhtiötä ja 1876 reaalikouluosakeyhtiötä. Neoviuksen aloitteesta kaupunkiin perustettiin lastenkoti 1881 ja pian myös raittiusseura. Neovius ja lääkäri Robert Ek perustivat vuonna 1884 Fredrikshamns Tidning -sanomalehden.

Neovius oli porvarissäädyssä Haminan kaupungin edustajana valtiopäivillä 1882, 1885, 1888, 1891 ja 1894. 

Frithiof Neoviuksen lapsia olivat toimittaja, Arvid Neovius arkkitehti Harald Leonard Neovius, pankinjohtaja Arthur Alfred Neovius ja kansanedustaja Dagmar Neovius.

## Lähteet
Jouni Määttänen

**Jouni Määttänen** (s. 13. huhtikuuta 1975) on suomalainen uransa lopettanut koripalloilija, joka edusti lähes koko uransa Äänekosken Huimaa.

Määttänen tunnettiin erityisesti tarkasta kolmen pisteen heitostaan, ja hän onkin SM-sarjan historian tarkkuustilastossa sijalla 22 (kuudentena vähintään 100 ottelua pelanneista).

## Tilastot

### Runkosarja
Erkki Rannikko

**Erkki Ensio Valdemar Rannikko**  (2. tammikuuta 1933 Hämeenlinna – 1. huhtikuuta 2010 Hämeenlinna) oli suomalainen kenraaliluutnantti.

Rannikon vanhemmat olivat vääpeli Valde Herman Rannikko ja Salli Susanna Korpela. Hän oli vuodesta 1955 naimisissa Maija Helena Kulovuoren kanssa. Heidän  vanhin poikansa (s. 1955) on vara-amiraali Juha Rannikko, joka toimi Pääesikunnan päällikkönä ja sitä aiemmin merivoimien komentajana. Nuorempi poika Kari-Pekka Rannikko (s. 1960) on niin ikään upseeri ja palvellut muun muassa toimistoupseerina, Kaartin Jääkärirykmentissä ja Maanpuolustuskorkeakoulussa. Rannikko suoritti Kadettikoulun 1955 ja Sotakorkeakoulun 1965, ylemmän päällystön kurssin 1972, maanpuolustuskurssin 1977 ja ylimmän johdon kurssin 1981. Hän toimi uransa aikana mm. opetusupseerina Hämeen Jääkäripataljoonassa sekä Panssariprikaatissa. Rannikkojääkäripataljoonan komentajana hän toimi vuosina 1972–1975 ja Taistelukoulun johtajana 1980-luvulla. Tätä edelsi esiupseerin tehtäviä Pääsesikunnassa, jonka komentopäälliköksi hänet nimitettiin 1982, samalla kun hänet ylennettiin kenraalimajuriksi. Uransa päätteeksi Rannikko komensi Etelä-Suomen sotilaslääniä kenraaliluutnantiksi ylennettynä vuodet 1988–1993. Vänrikiksi Rannikko oli ylennetty 1952, luutnantiksi 1955, yliluutnantiksi 1958, kapteeniksi 1961, majuriksi 1966, everstiluutnantiksi 1972 ja everstiksi 1978.

## Lähteet
Ilkka Ranta

**Ilkka Jorma Juhani Ranta** (s. 5. tammikuuta 1938 Kouvola) on suomalainen kenraaliluutnantti evp, joka teki uransa pääasiassa tykistössä.  

Rannan vanhemmat olivat luutnantti Jorma Ranta ja Sirkka Palmlöf ja hänen puolisonsa vuodesta 1973 on Gudrun Freia Gisela Stoll. Ranta tuli ylioppilaaksi 1958 ja suoritti Kadettikoulun 1961, Sotakorkeakoulun 1973, maanpuolustuskurssin 1976, ylemmän päällystökurssin 1986 ja ylimmän johdon kurssin 1988. Hän toimi kouluttajana Hämeenlinnassa 1961–1963 ja Reserviupseerikoulussa 1963–1969. Hän vietti myös vuoden opiskelemassa tykistökoulussa Yhdysvalloissa 1968–1969. Hän opetti Tykistökoulussa 1969–1971 ja työskenteli Pääesikunnan tykistötoimistossa 1973–1975. Puolustusvoimain komentaja Lauri Sutelan adjutanttina hän oli 1975–1980, minkä jälkeen hänet nimitettiin Lontooseen sotilasasiamieheksi 1980–1984. Kotimaahan palattuaan hän komensi Panssariprikaatin jääkäripatteristoa 1984–1985, Satakunnan tykistörykmentin komentajana hän toimi 1985–1988. Pääesikunnan henkilöstöpäällikkönä Ranta toimi 1988–1993 ja uransa päätteeksi Läntisen maanpuolustusalueen komentajana 1993–1998. 

Ranta  ylennettiin vänrikiksi 1959, luutnantiksi 1962, yliluutnantiksi 1964, kapteeniksi 1968 majuriksi 1973, everstiluutnantiksi 1979, everstiksi 1986, kenraalimajuriksi 1990 ja kenraaliluutnantiksi 1993.

## Lähteet
* Upseerin ura tarjosi näköalapaikan . Kotikirkko 2006.

### Viitteet
Haapalaiitti

**Haapalaiitti** on pronssinpunainen mineraali, jota on löydetty maapallolta mikroskooppisen pieninä rakeina. Haapalaiitti on rauta-nikkeli-magnesiumhydroksidisulfidi, (Fe,Ni)4Mg3S4(OH)6, jonka kidejärjestelmä on heksagoninen.

Haapalaiitti koostuu magnesiumista (Mg, 12.29 %), raudasta (Fe, 34.29 %), nikkelistä (Ni, 10.60 %), vedystä (H, 1.16 %), rikistä (S, 23.16 %) ja hapesta (O, 18.49 %).

Maapallon ensimmäinen haapalaiitti löydettiin Pohjois-Savosta Kaavilta. Mineraali on harvinainen ja sitä löytyy vain muutamasta paikasta maailmassa. Mineraali on nimetty vuonna 1973 Outokumpu Oy:n päägeologin professori Paavo Haapalan (1906–2002) kunniaksi. 

Haapalaiitti ei ole taloudellisesti merkittävä mineraali.

## Lähteet
Edvard Rudolf Neovius

**Edvard Rudolf Neovius** (14. marraskuuta 1851 Hamina – 27. syyskuuta 1917 Kööpenhamina)  oli suomalainen matemaatikko, Helsingin yliopiston matematiikan professori 1883–1900. Hän oli senaattori ja valtiovarain toimituskunnan päällikkö 1900–1905. Hänen tieteelliset tutkimuksensa käsittelivät differentiaaligeometriaa. Hänen väitöskirjansa aihe oli *Kurvor af tredje och fjerde garden betraktade s\aa som alster af tvänne projektiva involutioner*.

## Lähteet
*Toim. Heikinheimo, Ilmari: *Suomen elämäkerrasto*, Wsoy, Porvoo, 1955

### Viitteet
Mestari (vuoden 2012 elokuva)

**Mestari** (*The Master*) on vuonna 2012 ensi-iltansa saanut yhdysvaltalainen draamaelokuva, jonka on ohjannut ja käsikirjoittanut Paul Thomas Anderson. Elokuvan pääosissa ovat Joaquin Phoenix, Philip Seymour Hoffman ja Amy Adams.

Elokuva sai ensi-iltansa Venetsian elokuvajuhlilla 2012, jossa se palkittiin parhaan elokuvan Fipresci-palkinnolla. Kaikki pääosien esittäjät saivat Oscar-ehdokkuudet roolisuorituksistaan: Phoenix parhaasta miespääosasta, Adams parhaasta naissivuosasta ja Hoffman parhaasta miessivuosasta. He kaikki saivat myös Golden Globe-,  BAFTA- ja Satellite-ehdokkuudet.

Vuonna 2016 *Mestari* äänestettiin BBC:n kyselyssä tämän vuosisadan 25 parhaan elokuvan joukkoon. Äänestäjinä oli 177 elokuva-asiantuntijaa eri puolilta maailmaa.

## Juoni
Toisessa maailmansodassa psyykkisesti sairastunut laivastosotilas Freddie Quell (Phoenix) etsii 1940- ja 1950-lukujen vaihteessa paikkaansa siviilielämässä, mutta on äkkipikainen, seksuaalisesti pakkomielteinen ja pahasti riippuvainen alkoholista ja liuottimista. Hän kokeilee kykyjään valokuvaajana  ja tapaa kauniin mallitytön, mutta suhde ei ota tulta. Maatyöläisten joukosta Quell joutuu pakenemaan, kun yksi työtoveri kuolee hänen sekoittamastaan juomasta.

Quell tapaa eksentrisen ja varakkaan huijarisaarnaajan Lancaster Doddin (Hoffman) ja joutuu tämän pauloihin. Dodd ottaa Quellin isällisen huomionsa kohteeksi ja alkaa kouluttaa hänestä nöyryyttävin psykologisin istunnoin lahkonsa keskeistä jäsentä. Vähä vähältä lahkoyhteisön valta-asetelma paljastuu ja esille nousee myös lahkojohtajan vaimo (Adams).

## Näyttelijät

## Tuotanto
Elokuva on kuvattu harvoin käytetylle 65 millimetrin filmille. Se mahdollistaa erittäin suuren kuvatarkkuuden ja erittäin kapean terävyysalueen elokuvan monissa lähikuvissa.

## Lähteet

## Aiheesta muualla
* Viralliset sivut 
* 
* ''Mestari'' Box Office Majossa 
* ''Mestari'' Rotten Tomatoesissa 
* ''Mestari'' Metacriticissä
Nainen jota rakastan

**Nainen jota rakastan** (myös **Nainen, jota rakastan**; ) on Frank Borzagen ohjaama, tuottama ja käsikirjoittama yhdysvaltalainen draamaelokuva vuodelta 1937. Draaman pääosissa ovat Joan Crawford, Spencer Tracy ja Alan Curtis. Crawford näyttelee Jessietä, nuorta työväenluokan naista, joka pyrkii parantamaan elämänlaatuaan naimalla poikaystävänsä vain saadakseen selville, että mies ei ole parempi mitä Jessie jätti jälkeensä. Jessie tapaa itserikastuneen miljonäärin, johon hän rakastuu, vaikka miljonäärillä on taloudellisia ongelmia.

*Nainen jota rakastan* perustuu Katharine Brushin tarinaan *Marry for Money*, jonka pohjalta ohjaaja Borzage ja Lawrence Hazard laativat käsikirjoituksen. Borzage ja Joseph L. Mankiewicz tuottivat elokuvan. Metro-Goldwyn-Mayer toimi elokuvan tuotantoyhtiönä ja levittäjänä.

## Näyttelijät

## Tuotanto
*Nainen jota rakastan* -elokuvan tuotanto alkoi 7. syyskuuta 1937 ja päättyi 25. lokakuuta 1937. Elokuva kuvattiin MGM:n studiossa Kalifornian Culver Cityssä. Elokuvan työnimiä olivat *Class*, *Saint or Sinner*, *Shop Girl* ja *Three Rooms in Heaven*.

## Julkaisu ja vastaanotto
*Nainen jota rakastan* sai ensi-iltansa Kalifornian Westwoodissa 14. joulukuuta vuonna 1937. New Yorkin ensi-ilta oli 20. tammikuuta vuonna 1938 ja maanlaajuinen ensi-ilta 21. tammikuuta. Suomessa elokuva julkaistiin 25. syyskuuta vuonna 1938. *[[The New York Times]]* kehui Crawfordin roolisuoritusta.

Edward Ward (sävellys), Chet Forrest (sanoitus) ja Bob Wright (sanoitus) saivat Oscar-ehdokkuuden parhaasta kappaleesta "Always and Always" vuonna 1939.

*Nainen jota rakastan* julkaistiin DVD:lle 23. maaliskuuta vuonna 2009.

## Lähteet

## Aiheesta muualla
* 
* 
*
Aarne Pietarinen

**Aarne Pietarinen**  (18. syyskuuta 1902 Liperi – 16. maaliskuuta 1975 Helsinki) oli suomalainen kenraalimajuri.

Vuonna 1923 ylioppilaaksi Joensuun lyseosta tullut Pietarinen valmistui Kadettikoulusta 1926 sekä Sotakorkeakoulusta 1937. Hän toimi KTR 1:ssä mm. patterin päällikkönä 1926-1935 ja 1. divisioonan esikunnassa toimistopäällikkönä 1937-1939. Talvisodassa hän toimi 1. divisioonan operatiivisen toimiston päällikkönä 1939-1940. Välirauhan aikana hän työskenteli Suomenlahden sotilasläänin esikuntapäällikkönä 1940-1941. Jatkosodassa Pietarinen toimi 8. divisioonan esikuntapäällikkönä 1941-1944. Samalla hän toimi lyhyen aikaa JR 4:n väliaikaisena komentajana. 

Sodan jälkeen Pietarinen toimi pääesikunnassa toimistopäällikkönä ja erikoistehtävissä 1944-1948. Kevyen prikaatin esikuntapäällikkönä hän työskenteli 1948-1952. Topografikunnan päällikkönä hän työskenteli 1952-1954 ja 1956-1959 sekä 1959-1962 taisteluvälinepäällikköna. 

Ylennykset: vänrikki 1926, luutnantti 1928, kapteeni 1933, majuri 1940, everstiluutnantti 1942, eversti 1952, kenraalimajuri 1959. 

## Lähteet
* https://runeberg.org/kuka/1954/0645.html

### Viitteet
Serena (vuoden 2014 elokuva)

**Serena** on vuonna 2014 ensi-iltansa saanut Susanne Bierin ohjaama yhdysvaltalainen draamaelokuva. Se perustuu Ron Rashin samannimiseen romaaniin vuodelta 2008. Elokuvan on käsikirjoittanut Christopher Kyle. Elokuvan pääosissa ovat Jennifer Lawrence ja Bradley Cooper. He näyttelevät George ja Serena Pembertonia, jotka perustavat puutavaraimperiumin. Kun Serena huomaa, ettei hän voi saada lapsia, heidän suhteensa alkaa rakoilla. Cooper ja Lawrence näyttelivät pääosaparia myös elokuvassa *[[Unelmien pelikirja]]* (2012).

## Näyttelijät

## Tuotanto
Alun perin Darren Aronofskyn oli määrä ohjata elokuva ja pääosaan oli valittu Angelina Jolie. Heidän lähdettyään projektista tanskalainen Susanne Bier valittiin uudeksi ohjaajaksi. Elokuva kuvattiin vuoden 2012 alussa, Prahassa Tšekissä. Bieriltä kului 18 kuukautta elokuvan viimeistelyyn, vaikka esimerkiksi uusintakuvauksia ei ollut.

## Lähteet

## Aiheesta muualla
*
Jan Smeekens

** Johannes Adrianus Albertus "Jan" Smeekens ** (s. 11. helmikuuta 1987 Raalte, Overijssel, Alankomaat) on alankomaalainen pikaluistelija.

Smeekens sijoittui Vancouverin olympialaisissa 2010 500 metrillä kuudenneksi. Hän sai samalla matkalla MM-pronssia Inzellissä 2011 kahden luistelun yhteisajalla 69,430 ja Sotšissa 2013 ajalla 69,860. Sotšin olympialaisissa 2014 hän oli 500 metrillä toinen yhteisajalla 69,310. Hän voitti 500 metrin maailmanmestaruuden Gangwonissa 2017 ajalla 34,58. Pyeongchangin olympialaisissa 2018 hän oli 500 metrillä kymmenes.

Smeekens voitti 500 metrin maailmancupin kokonaiskilpailun kaudella 2012–2013, sijoittui toiseksi kaudella 2009–2010 ja kolmanneksi 2013–2014. Hän on voittanut Alankomaiden-mestaruuden 500 metrillä 2008, 2009, 2010, 2012, 2014 ja 2015.

## Ennätykset

## Lähteet
Shiny Entertainment

**Shiny Entertainment** oli yhdysvaltalainen videopeliyritys, jonka perusti David Perry vuonna .

Yritys fuusioitui 2007 The Collectiven kanssa ja fuusion tuloksena syntyi Double Helix Games.

## Pelit
Yritys on julkaissut pelin *[[Earthworm Jim]]* (1994) ja sen jatko-osia, sekä *[[MDK]]* -pelin.

*Earthworm Jim* kehitettiin humoristisena parodiana sen ajan maskoteista.

* *[[Earthworm Jim]]* (1994)
* *[[Earthworm Jim 2]]* (1995)
* *[[MDK]]* (1997)
* *[[Wild 9]]* (1998)
* *[[R/C Stunt Copter]]* (1999)
* *[[Messiah (videopeli)|Messiah]]* (2000)
* *[[Sacrifice (videopeli)|Sacrifice]]* (2000)
* *[[Enter the Matrix]]* (2003)
* *[[Terminator 3: Rise of the Machines (videopeli)|Terminator 3: Rise of the Machines]]* (2003, yhdessä Black Ops Entertainmentin kanssa)
* *[[The Matrix: Path of Neo]]* (2005)
* *[[The Golden Compass (videopeli)|The Golden Compass]]* (2007)

## Lähteet

## Aiheesta muualla
* Profiili MobyGamesissä
Punapukuinen morsian

**Punapukuinen morsian** () on vuonna 1937 ensi-iltansa saanut Dorothy Arznerin ohjaama yhdysvaltalainen romanttinen draamakomediaelokuva, jonka pääosissa ovat Joan Crawford, Franchot Tone, Robert Young ja Billie Burke.

*Punapukuinen morsian* perustuu Ferenc Molnárin näytelmään *The Bride from Trieste*. Tässä ”ryysyistä rikkauksiin” -tarinassa Crawford näyttelee kabaree-laulajatarta, joka tekeytyy aristokraatiksi. *Punapukuinen morsian* on seitsemäs ja viimeinen Crawfordin ja Franchot Tonen (silloinen aviopari) yhteinen elokuva.

## Näyttelijät

## Tuotanto
*Punapukuisen morsiamen* tuotanto alkoi 5. kesäkuuta 1937 ja päättyi 10. elokuuta. Elokuvaa kuvattiin Itävallassa ja Mammoth Lakesin kylässä Kaliforniassa. *Punapukuisen morsiamen* budjetti oli sen ajan mittakaavaan katsottuna suuri – 960 000 dollaria. Metro-Goldwyn-Mayer toimi elokuvan tuotantoyhtiönä ja jakelijana.

Luise Raineria suunniteltiin aluksi Annin rooliin, mutta rooli meni Joan Crawfordille.

## Julkaisu ja vastaanotto
*Punapukuinen morsian* sai Yhdysvaltain ensi-iltansa 8. lokakuuta vuonna 1937. Suomessa elokuva tuli ensi-iltaan 13. maaliskuuta vuonna 1938. Elokuva ei ollut taloudellinen menestys – *Punapukuinen morsian* tuotti vain 1,2 miljoonaa dollaria. *Punapukuinen morsian* sai aikaan sen, että Joan Crawford leimattiin ”box-office poisoniksi”, mutta Crawford pääsi tästä leimauksesta eroon pari vuotta myöhemmin. *[[New York Herald Tribune]]* kehui Crawfordin roolisuoritusta.

## Lähteet

## Aiheesta muualla
* 
* 
*
Jordanka

**Jordanka**, **Yordanka**, Jurdanka (, ; = , ) on seuraavien henkilöiden etunimi:
* Jordanka Beleva
* Jordanka Belić, syntymänimi: *Jordanka Mičić* (s. 1964, Budoželja), serbialainen shakinpelaaja
* Jordanka Blagojeva (Ivanova),  (s. 1947, Gorno Tserovene), bulgarialainen korkeushyppääjä ja kaksinkertainen olympiamitalisti
* Jordanka Bončeva
* Jordanka Čankova
* Jordanka Donkova,  (s. 1961, Sofia), bulgarialainen yleisurheilija ja olympiavoittaja
* Jordanka Fandăkova (s. 1962), bulgarialainen poliitikko ja Sofian pormestari
* Jordanka Filaretova
* Jordanka Hristova
* Jordanka Ilieva
* Jordanka Ilova
* Jordanka Kuzmanova
* Jordanka Stefanova
* Jordanka Stojanova
### Jurdanka
* Jurdanka Pukavičarova
## Katso myös
* Jordan (Yordan)
* Jordanov
* Yarden, Yardena; Yardeni
Stojan Župljanin

**Stojan Župljanin** on Bosnian serbi, joka johti Bosnia ja Hertsegovinan alueen turvallisuuspalvelua. Župljaninista tuli myöhemmin serbijohtaja Radovan Karadzicin neuvonantaja. Kansainvälinen tuomioistuin tuomitsi Župljaninin 22 vuodeksi vankeuteen Bosnian sodan ajan tapahtumista 27. maaliskuuta 2013. Župljaninia syytettiin sotarikoksista ja rikoksista ihmisyyttä vastaan.

## Lähteet
Oskari Niemi

**Oskari Edvart (Edward) Niemi** (26. lokakuuta 1886 Kangasala – 13. tammikuuta 1964 Helsinki) oli suomalainen taidemaalari. 

Niemi kävi Taideteollisen keskuskoulun 1912–1914 ja opiskeli Académie de la Grande Chaumièressa Pariisissa 1925. Hän toimi piirustuksenopettajana oppikoulussa 1918–1920. Hän oli Kansallismuseon ja muinaistieteellisen toimikunnan konservaattori 1916–1956, ja siitä vuosina 1946–1950 ylikonservaattori Alfred Nilsonin apulainen Ruotsissa. Hän on entisöinyt useiden kirkkojen maalaukset, kuten esimerkiksi Turun tuomiokirkko, Keuruun vanha kirkko, Laitilan, Rymättylän, Hollolan, Hattulan, Lohjan ja Paltamon kirkot sekä Juseliuksen mausoleumi Porissa.

Oskari Niemelle myönnettiin ylikonservaattorin arvonimi 11. tammikuuta 1957.

## Lähteet
Armas Nieminen

**Armas Vilhelm Nieminen** (7. helmikuuta 1913 Helsinki – 4. toukokuuta 1995 Tampere) oli suomalainen yhteiskuntatieteilijä ja professori. Hän oli Yhteiskunnallisen korkeakoulun (myöhempi Tampereen yliopisto) sosiaalipolitiikan professori, rehtori ja kansleri. Tutkijana hän erikoistui perhepolitiikkaan ja oli tämän alan uranuurtaja Suomessa.

Nieminen kirjoitti ylioppilaaksi vuonna 1932, valmistui filosofian kandidaatiksi 1937 ja maisteriksi 1939 sekä väitteli tohtoriksi vuonna 1951. Hän työskenteli Väestöpoliittisen tutkimuslaitoksen tutkijana vuosina 1945–1956 ja oli Helsingin yliopiston väestötieteen dosenttina 1952–1955 sekä sosiaalipolitiikan dosenttina 1955–1960. Hän oli Yhteiskunnallisen korkeakoulun ja sen seuraajan Tampereen yliopiston sosiaalipolitiikan professori 1956–1976, rehtori 1957–1962, vararehtori 1965–1968 ja kansleri 1978–1984. Korkeakoulun muutto Helsingistä Tampereelle tapahtui Niemisen rehtorikaudella vuonna 1960. Hän kieltäytyi jatkamasta rehtorinvirassa kahden kauden jälkeen, koska hallinnolliset tehtävät veivät tuolloin hänen kaiken aikansa. Eläkkeelle jäätyään hän toimi kuitenkin vielä kaksi kautta yliopiston kanslerina. Hän oli myös Tampereen kesäyliopiston rehtori 1959–1962 ja 1966–1968.

Nieminen kuului Heikki Wariksen ja Eino Kuusen ohella suomalaisen sosiaalipolitiikan akateemisiin ja teoreettisiin kehittelijöihin. Hänen vuonna 1955 julkaisemansa alan yleisteos *Mitä on sosiaalipolitiikka* tuli hyvin tunnetuksi. Nieminen julkaisi tutkimuksen *Suomalaisen aviorakkauden ja seksuaalisuuden historia* eläkepäivillään vuonna 1993. Hän kokosi siihen 1950-luvulla keräämäänsä aineistoa, ja se oli alkujaan tarkoitettu hänen väitöskirjansa *Taistelu sukupuolimoraalista* jatkoksi, mutta nimitys professorin virkaan ja myöhemmin rehtoriksi oli keskeyttänyt työn.

Nieminen kuului Väestöliiton hallitukseen vuosina 1957–1962 ja valtion yhteiskuntatieteelliseen toimikuntaan 1961–1967. Hän oli Suomen kulttuurirahaston Pirkanmaan rahaston hoitokunnan puheenjohtaja 1961–1967. Nieminen oli Suomalaisen Tiedeakatemian jäsen vuodesta 1965.

## Julkaisuja
* *Väestökysymys entisinä aikoina ja nykyään*, 1941
* *Taistelu sukupuolimoraalista*, 1951 (väitöskirja)
* *Mitä on sosiaalipolitiikka*, 1955
* *Asunnonhankinnan rahoitus*, 1958 (Tapani Purolan kanssa)
* *Suomalaisen aviorakkauden ja seksuaalisuuden historia : avioliitto- ja seksuaalikysymyksiä suomalaisen hengenelämän ja yhteiskunnan murroksessa sääty-yhteiskunnan ajoilta nykypäivään*, Väestöntutkimuslaitos, Väestöliitto, 1993

## Lähteet
The Monuments Men

**The Monuments Men** on vuonna 2014 ensi-iltansa saanut yhdysvaltalais-saksalainen sotadraamaelokuva, jonka on ohjannut George Clooney. Elokuva perustuu Robert M. Edselin samannimiseen romaaniin, jossa ryhmä taidehistorioitsijoita kokoaa yhteen natsien varastamia arvokkaita taideteoksia ennen kuin Adolf Hitler tuhoaa ne. Clooney on myös tuottanut ja käsikirjoittanut elokuvan yhdessä Grant Heslovin kanssa ja näyttelee pääosaa yhdessä Matt Damonin ja Bill Murrayn kanssa.

Elokuvan ensi-ilta oli Yhdysvalloissa 7. helmikuuta 2014. Suomessa ensi-ilta oli 28. helmikuuta 2014.

## Näyttelijät

## Lähteet

## Aiheesta muualla
* Virallinen sivusto 
* 
* ''The Monuments Men'' Box Office Mojossa 
* ''The Monuments Men'' Rotten Tomatoesissa 
* ''The Monuments Men'' Metacriticissä
Grant Heslov

**Grant Heslov** (s. 15. toukokuuta 1963 Los Angeles, Kalifornia) on yhdysvaltalainen näyttelijä, elokuvatuottaja, käsikirjoittaja ja ohjaaja. Hän sai elokuvan *[[Argo (vuoden 2012 elokuva)|Argo]]* tuottajana parhaan elokuvan Oscarin vuonna 2013.

Hän on näytellyt muun muassa elokuvissa *[[Tosi valheita]]*, *[[Dante's Peak]]*, *[[Valtion vihollinen]]*, *[[Skorpionikuningas]]* ja *[[Good Night, and Good Luck.]]*. Hän oli Oscar-ehdokas tuottajana elokuvasta *Good Night, and Good Luck* ja oli myös ehdolla George Clooneyn kanssa parhaasta alkuperäisestä käsikirjoituksesta. Hän ohjasi elokuvan *[[Vuohia tuijottavat miehet]]* vuonna 2009. Hän on tuottaja ja käsikirjoittaja yhdessä George Clooneyn kanssa vuoden 2013 elokuvassa *[[The Monuments Men]]*.
Aapo Savolainen

**Aapo Aatos Savolainen** (18. joulukuuta 1921 Heinävesi – 10. syyskuuta 1998 Helsinki) oli suomalainen kenraaliluutnatti.

Savolainen oli talvisodan aikana vartiotehtävissä Lahdessa, kirjoitti ylioppilaaksi vuonna 1940 ja palveli jatkosodan alussa 14. divisioonassa Rukajärvellä. Hän valmistui upseeriksi sodan aikana 1943 ja toimi sodan loppuajan panssaritykkikomppanian joukkueenjohtajana Karjalankannaksella. Sodan jälkeen Savolainen oli kouluttajana JR 6:ssa vuonna 1945 ja Hämeen ratsurykmentissä 1945–1948 sekä adjutanttina 1948–1950 ja eskadroonanpäällikkönä 1951–1958. Yleisesikuntaupseeriksi hän valmistui 1958. Hän työskenteli Kokkolan sotilaspiirin esikunnassa toimistopäällikkönä 1958–1959 ja 1. divisioonan esikunnassa toimistopäällikkönä 1960–1964 sekä osastopäällikkönä 1965–1966. Hämeen Ratsujääkäripataljoonaa hän komensi 1966–1968. Savolainen palveli Kadettikoulun johtajan apulaisena 1968–1971, minkä jälkeen hän oli pääesikunnassa osastopäällikkönä 1971–1974 ja päämajamestarina 1974–1977. Viimeksi hän oli Sotakorkeakoulun johtajana 1977–1980 sekä Kaakkois-Suomen sotilasläänin komentajana 1980–1981.

Ylennykset: Vänrikki 1941, luutnantti 1942, kapteeni 1948, majuri 1958, everstiluutnantti 1965, eversti 1971, kenraalimajuri 1975, kenraaliluutnantti 1980. 

## Lähteet
* https://runeberg.org/kuka/1978/0876.html
*Reino Mäkelä: Kenraaliluutnantti Aapo Savolainen (maksullinen artikkeli) Helsingin Sanomat 20.9.1998.